لبيتكوين كور (ب نّݣليزية Bitcoin Core، بمعنى لّب ديال لبيتكوين) هوّا سّوفتوير علاياش مبازية لعوملة ديال بيتكوين، مكتوب ف أغلبية د لكود ديالو ب لّونݣاج سي++، ؤ تحط ف أنترنيت ف يناير 2009 ب مصدر محلول، ب ترخيص د إم آي تي. هاد سّوفتوير فاش كيطيليشارجيه ؤ كيخدّمو بنادم كيولّي عݣدة ف رّيزو ديال لبلوكتشيين ديال بيتكوين. هاد رّيزو مكوّن من بزاف د لعݣدات كولهوم خدّامين ب هاد سّوفتوير، ؤ كيتبادلو لمعلومات بيناتهم. لبيتكوين كور ف نفس لوقت كيلعب دّور ديال بزطام ديال لبيتكوين، لّي كيكونو فيها لادريسة د بيتكوين ؤ سّاروت لخاص ديال لمصيفطة، ؤ كاتراجع ؤ كاتڤاليدي لخلاص ب بيتكوين. لبيتكوين كور كان ف لّول سميتو بيتكوين، ولاكين تبدّلات ليه سّمية باش مايتخالطش معا سّمية ديال لعوملة ؤ ديال رّيزو. كاينة عندو حتا سمية خرة متداولة هيّا لكليان د ساطوشي Satoshi Client. "لبيتكوين كور ف ݣيتهاب". ݣيتهاب. "Bitcoin Core version 0.9.0 released" (بنڭليزية). 19 مارس 2014.